PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 69587/09.12.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

 Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea indicatorilor tehnico-economici pentru obiectivul de investiție:**,,Pista de biciclete pe coronamentul digului mal drept al râului Someș din dreptul străzii Fântânii spre comuna Odoreu”.**

Obiectivul general al investiţiei este de a asigura un mijloc de deplasare prietenos cu mediul, nepoluant şi în deplină siguranţă pentru biciclişti pe o lungime de 2810 m, pe coronamentul digului mal drept al râului Someş din dreptul străzii Fântânii spre comuna Odoreu.

Avantajele şi facilităţile rezultate ca urmare a realizării investiţiei sunt facilitarea deplasării bicicliştilor în condiţii de siguranţă, ameliorarea calităţii mediului şi diminuarea surselor de poluare prin încurajarea circulaţiei cu mijloace ce nu poluează aerul.

În cadrul proiectului, Proiectantul propune următoarele caracteristici tehnice: lungimea totală a pistei de bicicliști este de 2810 metri, nr. de benzi pe sens: 1, lățimea pistei de bicicliști este de 2.00 m,lățimea pistei de cicliști cu dublu sens: - L=2.00 m, lățimea trotuarului: - L= 1.00m, lățimea platformei pentru amplasarea mobilierului urban: - L= 1.00m, dimensiunea platformei pentru amplasarea mobilierului urban: 3.50x1.10m, lățimea rampei de acces la pista de biciclete: - L= 2.00m, numarul de rampe de acces la pista de biciclete: 2 buc., suprafața pistei de cicliști și a rampelor de acces la pistă este de 5410 mp, suprafața trotuarului 2503 mp, platforme pe care se vor instala mobilier urban (bănci) și coșuri de gunoi cu scrumieră, pentru asigurarea iluminatului pe acest obiectiv se vor monta 112 bucăți stâlpi de iluminat public.

Pe lungimea traseului pistei de ciclisti ce urmeaza a fi realizat, apele provenite din precipitatii vor fi evacuate, ca si in prezent, pe taluzurile digului cu ajutorul pantelor transversale proiectate.

Pentru asigurarea siguranței în trafic se vor prevedea indicatoare și semnalizare orizontală pe toată lungimea tronsonului.

Pentru asigurarea iluminatului pe acest obiectiv se vor monta 112 bucăți stâlpi de iluminat public.

**PROIECT NR.** 563/2021

**PROIECTANT** S.C. NV CONSTRUCT S.RL.

**INDICATORI TEHNICO – ECONOMICI:**

Valoarea totală a investiției: 3,979,993.23 lei (fără TVA)

din care:

construcții - montaj: 2,876,913.86 lei (fără TVA)

**DURATA DE EXECUȚIE A OBIECTIVULUI DE INVESTIȚIE: 11 luni**

 Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….”

Raportat la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul nr. 68427/06.12.2022privind înaintarea spre avizare Comisiei tehnico-economice a indicatorilor tehnico-economici ai obiectivului de investiție : **,,Pista de biciclete pe coronamentul digului mal drept al râului Someș din dreptul străzii Fântânii spre comuna Odoreu”,** procesul verbal al Comisiei tehnico-economice nr.69385/09.12.2022, Studiul de fezabilitate aferent obiectivului **,,Pista de biciclete pe coronamentul digului mal drept al râului Someș din dreptul străzii Fântânii spre comuna Odoreu”**, proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director executiv Șef serviciu**

 Ec.Ursu Lucica ing. Szűcs Zsigmond

Întocmit Munich Sorin 2 ex.